Bestyrelsesmøde 3. maj 2023.

Tilstede online; Richard, Hans-Erik, Inga, Karen og Bodil ( da teknikken virkede igen ). Afbud fra Mette.

* Der kommer stadig flere medlemmer til foreningen, dejligt.
* Familiebruget har kontaktet os for at lave en stand på Bregentved sammen med biavlerforeningen.
* Kontakt til Josephine som før har været involveret i dette dyrskue, desuden skal der også tages kontakt til medlemmer; Poul-Erik og Lykke, der til generalforsamlingen var interesserede i at der blev stablet noget på benene og gerne ville være med. Richard står for kontakter.
* Vi vil meget gerne støtte økonomisk.

-

Der er 36 dyr tilmeldt skuet i Roskilde. Richard har sørget for at gi besked til Roskilde Dyrskue om at vi gerne vil gi´ en ærespræmie. Det bliver et gavekort på 1.000 kr. til Skovhuse Fåregrej samt et stk. håndværk fra drejebænken i formandens værksted. Bodil sørger for gavekort og at dette samt trædrejergaven kommer til dyrskuet i Roskilde.

Richard har talt med Anne Hjelm om at der er gentagne spørgsmål og gentagne udfordringer med korrekt fodring af får. Vil meget gerne lave foredrag om dette efter ormetælling d.3. juni.

Debat om hvorvidt der er interesse. Det skal ikke være for langt eller for højtravende, men tage udgangspunkt i de udfordringer deltagerne har. Samt i de foderemner som man har til rådighed.

Foderplaner ud fra sækkevarer, vigtigheden af foderanalyse af wrap, handle om protein og tørstof.

( TYGGETID-TYGGETID-TYGGETID ).

Det afholdes 3. juni selvom det er weekend for Roskilde dyrskue idet man vurderer at der ikke vil være et overlap. Og ellers kan foder-foredrag gentages.

Naturformidler Marie Roland, nyt medlem, vil meget gerne fortælle om hendes arbejde med får. Vi skal se hendes besætning og høre noget om naturpleje. Det bliver en aften i uge 26. Richard tager kontakt.

Vedr. Dansk Fåreavl, så sender Richard referater videre.

Inga fortæller at sundhedsudvalget har holdt 1. møde på zoom. Det fungerede ikke godt, men der er geografisk for langt til fysiske møder.

Man ville gerne at der kunne laves et system om indrapportering af parasitangreb således at man kunne lave en form for varsling, men ikke ret nemt. Resultater for indrapportering er bedre at bruge for at gøre opmærksom på problemet og som en oplysning.

Får ved solceller blev debatteret, men ikke nogen enighed om oplæg til fælles ”regler” for fårehold her.

Man ønsker at klovsyge kommer op på siden af maedi i forhold til indkaldelser fra SEGES, som pt. sender ud, når der skal tages nye blodprøver.

Fårets Dag påskelørdag er afholdt og 4 medlemmer har deltaget som værter. Inge Broms, Jerry Lee Bæk-gaard, Karen Christensen og Bodil Larsen.

Alle 4 melder ind at det er forløbet godt med glade gæster. Nogle steder få andre steder rigtig mange, men alle har hygget sig. Og har indtryk af at de besøgende havde en rigtig go oplevelse.

Strikkecafeen fortsætter. Vi begynder at mødes hos hinanden. When we´re sitt´n we are knitt´n.

Ormetælling er igang igen og med mapper 😊 Godt besøgt her først i april.

Der er afholdt læmmekursus hos David Wootton i Guldborg. Startende med Åbent hus, dagen efter læmmedag for Fynske fåreavlere og søndag d. 30. april kursus for Sjællandske Fåreavlere. ALLE fremmødte søndag var engagerede og deltog aktivt. Der var lam som ville ud i alle vinkler og retninger, så rig lejlighed for at prøve at hjælpe til. Der blev lagt sonde og obduceret lam. Dejlig stemning.

Næste møde afholdes onsdag d. 7. juni 2023. Vi vil forsøge med 1. onsdag i måneden som fast mødedato.

Tak for go ro og orden 😊

Ref. Bodil